ՀՀ վարչապետի մոտ 2017 թվականի մայիսի 12-ին կայացավ Հայաստանի Հանրապետության եւ մայիսյան հերոսամարտերի 100-ամյակին նվիրված միջոցառումների նախապատ­րաստման եւ կազմակերպման պետական հանձնաժողովի նիստ։ Քննարկումների արդյունքում որոշվել է հանձնարարել ՀՀ պաշտպանության նախարար Վիգեն Սարգսյանին եւ առաջարկել ՀՀ Սահմանադրական դատարանի նախագահ Գագիկ Հարությունյանին, ՀՀ կառավարության աշխատակազմ ներկայացնել Հայաստանի Հանրապետության եւ մայիսյան հերոսամարտերի 100-ամյակին նվիրված միջոցառումների կազմակերպման հայեցակարգային մոտեցումները, իսկ ՀՀ փոխվարչապետ Վաչե Գաբրիելյանին հանձնարարել՝ ՀՀ կառավարության աշխատակազմի հետ համատեղ ամփոփել միջոցառումների նախապատրաստման եւ կազմակերպման պետական հանձնաժողովի անդամներից ստացված հայեցակարգային մոտեցումների վերաբերյալ գրավոր առաջարկությունները եւ ըստ այդմ հաջորդ նիստին ներկայացնել միջոցառումների ծրագրի նախագիծ։ Նշված հանձնարարականները կատարվել են եւ կազմվել է տոնին նվիրված միջոցառումների ծրագրի նախագիծը։